 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL TURTO ĮGIJIMO PANEVĖŽIO RAJONO SAVIVALDYBĖS NUOSAVYBĖN**

2018 m. sausio 18 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“, atsižvelgdama į 6582/136494 kultūros namų pastato pirkimo ekonominio ir socialinio pagrindimo sąlygas, patvirtintas Savivaldybės administracijos direktoriaus 2017 m. lapkričio 16 d. įsakymu Nr. A1-330 „Dėl 6582/136494 kultūros namų pastato pirkimo ekonominio ir socialinio pagrindimo sąlygų tvirtinimo“, Savivaldybės taryba n u s p r e n d ž i a:

1. Įgyti Panevėžio rajono savivaldybės nuosavybėn nekilnojamąjį turtą – 6582/136494 kultūros namų pastato (unikalus Nr. 6697-0036-9018), esančio Panevėžio r. sav., Krekenavos mstl., Birutės a. 1.

2. Įgalioti Panevėžio rajono savivaldybės administracijos direktorių pasirašyti Panevėžio rajono savivaldybės vardu dokumentus, reikalingus šio sprendimo 1 punkte nurodytam turtui įgyti.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

# AIŠKINAMASIS RAŠTAS DĖL SPRENDIMO „DĖL TURTO ĮGIJIMO PANEVĖŽIO RAJONO SAVIVALDYBĖS NUOSAVYBĖN“ PROJEKTO

2017 m. sausio 12 d.

Panevėžys

 **Projekto rengimą paskatinusios priežastys.**

Savivaldybės administracijos direktoriaus 2017 m. lapkričio 24 d. įsakymas Nr. A1-338 „Dėl Nekilnojamojo turto pirkimo neskelbiamų derybų būdu tvarkos aprašo patvirtinimo“, Savivaldybės administracijos direktoriaus 2017 m. lapkričio 16 d. įsakymas Nr. A1-330 „Dėl 6582/136494 kultūros namų pastato pirkimo ekonominio ir socialinio pagrindimo sąlygų tvirtinimo“.

 **Projekto rengimo esmė ir tikslai**

 Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punkte numatyta, kad Savivaldybė turtą įgyja pagal sandorius.

 **Kokių pozityvių rezultatų laukiama.**

Parengtas sprendimo projektas įgyti Panevėžio rajono savivaldybės nuosavybėn nekilnojamąjį turtą – 6582/136494 kultūros namų pastato (unikalus Nr. 6697-0036-9018), esančio Panevėžio r. sav., Krekenavos mstl., Birutės a. 1.

 **Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

 **Kokius galiojančius teisės aktus būtina pakeisti ar panaikinti, priėmus teikiamą projektą.**

 Nereikia.

 **Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Sprendimo įgyvendinimui savivaldybės lėšų reikės 5 500 Eur.

Vyr. specialistė Jadvyga Balčienė